CELEX: 32012D0491
Language: da
Date: 2012-07-23 00:00:00
Title: 2012/491/EU: Rådets afgørelse af 23. juli 2012 om den holdning som Den Europæiske Union skal indtage i AVS-EU-Ambassadørudvalget vedrørende omfordeling af en del af de ikke-tildelte midler under den 10. Europæiske Udviklingsfond til internt AVS-samarbejde

31.8.2012   
            
            
               DA
            
            
               Den Europæiske Unions Tidende
            
            
               L 234/1
            
         RÅDETS AFGØRELSE
   af 23. juli 2012
   om den holdning som Den Europæiske Union skal indtage i AVS-EU-Ambassadørudvalget vedrørende omfordeling af en del af de ikke-tildelte midler under den 10. Europæiske Udviklingsfond til internt AVS-samarbejde
   (2012/491/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 209, stk. 2, sammenholdt med artikel 218, stk. 9,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EU-partnerskabsaftalen (1), særlig artikel 1,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (2) blev ændret for første gang i Luxembourg den 25. juni 2005 (3) og blev ændret for anden gang i Ouagadougou den 22. juni 2010 (4) (»AVS-EU-partnerskabsaftalen«). Den anden ændring er blevet midlertidigt anvendt siden den 31. oktober 2010.
            
         
               (2)
            
            
               Artikel 15 i AVS-EU-partnerskabsaftalen etablerer et AVS-EU-ministerråd med beføjelse til at træffe afgørelser i overensstemmelse med AVS-EU-partnerskabsaftalen.
            
         
               (3)
            
            
               I overensstemmelse med punkt 6 i bilag Ib i AVS-EU-partnerskabsaftalen kan AVS-EU-Ambassadørudvalget, på vegne af AVS-EU-Ministerrådet, omfordele midler mellem de bevillinger, der er beskrevet i bilagets punkt 2, for at opfylde programmeringsbehovene under en sådan bevilling.
            
         
               (4)
            
            
               De resterende midler under den 10. Europæiske Udviklingsfonds (EUF) bevillingsramme for AVS-internt samarbejde er ikke tilstrækkelige til at opfylde de programmeringsbehov, der fremkom i forbindelse med midtvejsundersøgelsen af dette samarbejde. Det er nødvendigt at overføre 195 mio. EUR af de ikke-tildelte midler under den 10. EUF til bevillingsrammen for AVS-internt samarbejde for at muliggøre finansiering af foranstaltninger, der er baseret på eksisterende prioriteter for både EU og AVS, herunder genopfyldning af fredsfaciliteten for Afrika i størrelsesordenen 100 mio. EUR.
            
         
               (5)
            
            
               Unionen bør fastlægge den holdning, der skal indtages i AVS-EU-Ambassadørudvalget vedrørende omfordeling af en del af de ikke-tildelte midler under den 10. EUF til fordel for bevillingen til internt AVS-samarbejde —
            
         VEDTAGET DENNE AFGØRELSE:
   Artikel 1
   Den holdning, som den Europæiske Union skal indtage i AVS-EU-Ambassadørudvalget vedrørende omfordeling af en del af de ikke-tildelte midler under den 10. Europæiske Udviklingsfond til internt AVS-samarbejde, baseres på det udkast til AVS-EU-Ambassadørudvalgets afgørelse, der er knyttet til nærværende afgørelse.
   Formelle og mindre ændringer af udkastet til afgørelse kan efter aftale foretages, uden at nærværende afgørelse skal ændres.
   Artikel 2
   Med henblik på at støtte Den Afrikanske Union og regionale organisationers bestræbelser på at imødegå sikkerhedsudfordringer i Afrika øremærkes 100 mio. EUR ud af den finansielle omfordeling på 195 mio. EUR til fredsfaciliteten for Afrika.
   Artikel 3
   Denne afgørelse træder i kraft på datoen for vedtagelsen.
   
      Udfærdiget i Bruxelles, den 23. juli 2012.
      
         
            På Rådets vegne
         
         C. ASHTON
         
            Formand
         
      
   
   
      (1)  EFT L 317 af 15.12.2000, s. 376.
   
      (2)  EFT L 317 af 15.12.2000, s. 3.
   
      (3)  Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side undertegnet i Cotonou den 23. juni 2000 (EUT L 209 af 11.8.2005, s. 27).
   
      (4)  Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).
   
      UDKAST TIL
      AVS-EU-AMBASSADØRUDVALGETS AFGØRELSE Nr. …/2012
      af …
      vedrørende omfordeling af en del af de ikke-tildelte midler under den 10. Europæiske Udviklingsfond til internt AVS- samarbejde
      AVS-EU-AMBASSADØRUDVALGET HAR —
      under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1), som ændret for første gang i Luxembourg den 25. juni 2005 (2) og ændret for anden gang i Ouagadougou den 22. juni 2010 (3) (»AVS-EU-partnerskabsaftalen«), særlig punkt 6 i bilag Ib, og
      ud fra følgende betragtninger:
      
                  (1)
               
               
                  De tilbageværende midler fra den 10. Europæiske Udviklingsfond (EUF) til internt AVS-samarbejde er ikke tilstrækkelige til at opfylde de programmeringsbehov, der fremkom i forbindelse med den 10. EUF interne AVS midtvejsundersøgelse.
               
            
                  (2)
               
               
                  For fortsat at kunne reagere hurtigt og effektivt på voldelige konflikter i Afrika er det nødvendigt at tilføre nye midler til fredsfaciliteten for Afrika.
               
            
                  (3)
               
               
                  For at kunne finansiere EU's og AVS-staternes prioriteter bør det nødvendige beløb overføres fra de ikke-tildelte midler under den 10. Europæiske Udviklingsfond til bevillingsrammen for internt AVS-samarbejde.
               
            
                  (4)
               
               
                  AVS-EU Ambassadørudvalget bør straks vedtage denne afgørelse —
               
            VEDTAGET DENNE AFGØRELSE:
      Artikel 1
      Internt AVS- samarbejde
      Der overføres et beløb på 195 mio. EUR fra de ikke-tildelte midler under den 10. EUF til bevillingsrammen for internt AVS-samarbejde i overensstemmelse med de mål, der er opstillet i artikel 11, 28, 29 og 30 i AVS-EU-partnerskabsaftalen.
      Artikel 2
      Finansieringsanmodning
      AVS-EU-Ambassadørudvalget anmoder i overensstemmelse med artikel 12b, litra a), i bilag IV til AVS-EU-partnerskabsaftalen Kommissionen om at finansiere aktiviteter foreslået af henholdsvis EU og gruppen af AVS-stater og navnlig om at tilføre ekstra midler til fredsfaciliteten for Afrika på i alt 100 mio. EUR for at støtte Den Afrikanske Union og regionale organisationers bestræbelser på at imødegå sikkerhedsudfordringer i Afrika.
      Denne afgørelse træder i kraft på datoen for vedtagelsen.
      
         Udfærdiget i …
         
            
               På AVS-EU-Ambassadørudvalgets vegne
            
            
               Formand
            
         
      
      
         (1)  EFT L 317 af 15.12.2000, s. 3.
      
         (2)  Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side undertegnet i Cotonou den 23. juni 2000 (EUT L 209 af 11.8.2005, s. 27).
      
         (3)  Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).